ང་ཚོ་མདོ་སྨད་པ་ལ་མཚོན་ན་ྋརྒྱལ་བ་རིན་པོ་ཆེ་འཁྲུངས་ས་དང་འཁྲུངས་ཡུལ་རེད།ང་ཚོའི་ཕ་ཡུལ་གྱི་སྐད་ཆ་བཤད་སྟངས་ལྟར་བྱས་ན།སྐུ་ཤ་དམར་དམར་གྱི་བདག་པོ།སྐུ་རུས་དཀར་དཀར་གྱི་བདག་པོ།ཞེས་པའི་བཤད་སྲོལ་ཞིག་ཡོད་པ་ལྟར་ྋརྒྱལ་བ་ཐམས་ཅད་མཁྱེན་པ་སྐུ་ཕྲེང་བཅུ་བཞི་པའི་སྐུ་རྩ་གདུང་བདག་ང་ཚོ་མདོ་སྨད་པ་རེད།ྋརྒྱལ་བ་རིན་པོ་ཆེ་ཁོང་གིས་ཀྱང་རྒྱུན་དུ་ང་ཨ་མདོ་པ་ས་སྐྱེས་རྡོ་སྐྱེས་ཡིན་ཞེས་ལན་མང་པོར་གསུང་མྱོང་བ་ཡིན་དུས་ང་ཚོ་མདོ་སྨད་པའི་ངོས་ནས།ྋརྒྱལ་བ་རིན་པོ་ཆེའི་ཡང་སྲིད་ཀྱི་གནད་དོན་ཐོག་ཁྱབ་བསྒྲགས་ཤིག་བྱེད་ཐུབ་ན་ཡག་པོ་ཡོད་པ་རེད་བསམས།ད་ཆ་ྋརྒྱལ་བ་རིན་པོ་ཆེ་དགུང་ན་མཐོ་པོར་ཕེབས་ཡོད་སྟབས་མདོ་སྨད་པ་ཚོའི་ངོས་ནས་ྋརྒྱལ་བ་རིན་པོ་ཆེའི་ཡང་སྲིད་ཕྱི་མ་ངེས་པར་ཕེབས་དགོས་པའི་སྐྱབས་འཇུག་གསོལ་འདེབས་ཞུ་དགོས་པ་དང་ཆབས་ཅིགརྒྱ་མིའི་ཕྱོགས་ནས་ཡང་སྲིད་ཀྱི་སྐོར་ཐེ་བྱུས་མཚམས་འཇོག་དགོས་པའི་བསྒྲགས་གཏམ་དང་གསལ་བཤད་གནང་ཐུབ་ན་ཡག་པོ་ཡོད་པ་རེད་བསམས།